Masters of the Universe: The Power of He-Man

Masters of the Universe: The Power of He-Man on vuonna 1983 julkaistu videopeli Atari 2600:lle ja Intellivisionille. Se on samalla ensimmäinen He-Maniin perustuva videopeli.

Pelattavuus
Pelissä on tarkoitus ohjata He-Mania ja taistella Skeletoria vastaan. Pelin ensimmäisessä osassa täytyy ohjata "Wind Raideria" lentääkseen kohti Harmaakallon linnaa. Pelaajalla on rajattu määrä polttoainetta, jolla täytyy päästä määränpäähän. Samalla esteenä toimivat tulipallot, jotka yrittävät estää pääsyn linnaan. Wind Raiderissa on myös pommeja ja tuliaseita, joilla voi puolustaa itseään tulipalloilta, sekä saada lisäpisteitä mikäli osuu alla juoksevaan Skeletoriin.

Toisessa osiossa pelaajan laskeuduttua lähelle linnaa peliä jatketaan He-Manilla. Pelaajan on yritettävä saada kiinni Skeletor, joka puolestaan ampuu useita pallosalamoita pelaajaa kohti. Salamoita voi torjua kilvellä, mutta rajatun ajan sisällä täytyy ehtiä ottamaan Skeletor kiinni. Pelin läpäisyn jälkeen kentät toistuvat haastavammalla vaikeustasolla.Masters of the Universe: The Power of He-Man MobyGames Viitattu 21.7.2009 

Lähteet

Luokka:Masters of the Universe -pelit
Luokka:Toimintapelit
Luokka:Atari 2600 -pelit
Luokka:Intellivision-pelit
Luokka:Vuoden 1983 videopelit